stanford-oval/wikipedia huggingface dataset:
Fi-Nergy Voima

Fi-Nergy Voima Oy oli vuonna 2017 perustettu sähkönmyyntiyhtiö, joka toimitti sähköä koko Suomen alueelle. Yritys asetettiin konkurssiin 21. heinäkuuta 2022.
Fi-Nergy Voima Oy oli rekisteröity Suomeen, ja sillä oli sähkönmyyntiä myös Ruotsissa. Vuonna 2019 yritys suunnitteli aloittavansa sähkönmyynnin myös Itävallassa ja Norjassa. Yrityksen toimistot sijaitsevat Helsingissä, Salossa ja Vaasassa. Yrityksen omistaja oli Håkan Gustafsson, joka on aikaisemmin toiminut konkurssiin menneen Werel Oy:n maajohtajana sekä 220 Energia Oy:n hallituksen puheenjohtajana ja pääomistajana[lähde? ]. Sopimuksia myytiin Helsingistä ja Bangkokista Nordic Marketing Servicen kautta.
Kilpailu- ja kuluttajavirasto varoitti yrityksestä tammikuussa 2020. Virasto oli saanut satoja ilmoituksia Fi-Nergyä koskevista ongelmista, virheitä sopimuksissa ja laskutuksessa. Kuluttaja-asiamies harkitsi helmikuussa 2021 ryhmäkannetta.
Fingrid purki kesäkuussa 2021 Fi-Nergyn tasevastaavana olleen yrityksen tasepalvelusopimuksen. Fi-Nergy Voiman sähköntoimitukset asiakkaille keskeytyivät. Lisäksi poliisi epäilee Fi-Nergyä ja toista sähkönmyyntiyritystä 6,5 miljoonan euron veropetoksista. Fi-Nergy Voiman ja 365 Hankinta Oy:n asiakkaita kehotettiin vaihtamaan toiseen sähkönmyyntiyhtiöön.
Yritys lähetti perintäyrityksen PS Perintä Oy kautta aiheettomia laskuja vuonna 2021ja vielä vuonna 2022:kin.
Aiheesta muualla

Fi-Nergy (Arkistoitu – Internet Archive)
Four Corners

Four Corners eli neljä nurkkaa.
Four Corners ("neljä nurkkaa", "neljän nurkan alue") on Yhdysvaltain lounaisosassa sijaitseva New Mexicon, Arizonan, Utahin ja Coloradon osavaltioiden risteyskohta. Erään esityksen mukaan se on pyöreä alue noin 200 kilometrin säteellä osavaltioiden nurkkauksesta. Seudulla on monia historiallisia ja maisemallisia nähtävyyksiä kuten Chacon kanjoni.
Nykyään seudulla asuu alkuperäisväestöstä muun muassa navajoja.
Aluetta palvelee Four Cornersin lentoasema Farmingtonissa.
Aiheesta muualla

Kuvia tai muita tiedostoja aiheesta Four Corners Wikimedia Commonsissa
Eygló Gústafsdóttir

| Mitalit | Mitalit | Mitalit |  |
| --- | --- | --- | --- |
|  Eygló Ósk Gústafsdóttir MM-kilpailuissa 2015. |  Eygló Ósk Gústafsdóttir MM-kilpailuissa 2015. |  Eygló Ósk Gústafsdóttir MM-kilpailuissa 2015. |  |
Maa:   Islanti
Naisten uinti
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Pronssia | Netanya 2015 | 100 m selkäuinti |  |
|  Pronssia | Netanya 2015 | 200 m selkäuinti |  |
Eygló Ósk Gústafsdóttir (s. 1. helmikuuta 1995 Reykjavik) on islantilainen uimari. Hän edustaa reykjaviklaista Aegir Swim Clubia.
Eygló Ósk saavutti Euroopan pienten valtioiden kisoissa Vaduzissa 2011 kultaa 100 ja 200 metrin selkäuinnissa sekä 4 × 100 ja 4 × 200 metrin vapaauintiviestissä, hopeaa 4 × 100 metrin sekauintiviestissä sekä pronssia 200 ja 800 metrin vapaauinnissa. Hän sai saman vuoden Belgradin nuorten EM-kilpailuissa hopeaa 200 metrin selkäuinnissa.
Eygló Ósk kuului Islannin joukkueeseen, joka sijoittui Debrecenin EM-kilpailuissa 2012 neljänneksi 4 × 100 metrin sekauintiviestissä. Hän sai Euroopan pienten valtioiden kisoissa Luxemburgissa 2013 kultaa 200 metrin vapaauinnissa, 100 ja 200 metrin selkäuinnissa sekä kaikissa kolmessa viestissä. Lisäksi hän oli toinen 200 ja 400 metrin sekauinnissa. Herningin lyhyen radan EM-kilpailuissa 2013 hän sijoittui 200 metrin selkäuinnissa seitsemänneksi ja 100 metrin selkäuinnissa kahdeksanneksi. Lyhyen radan MM-kilpailuissa Dohassa 2014 hän oli 200 metrin selkäuinnissa kymmenes.
Eygló Ósk saavutti Euroopan pienten valtioiden kisoissa Reykjavikissa 2015 kultaa 100 ja 200 metrin selkäuinnissa sekä 4 × 100 metrin vapaauintiviestissä. Kazanin MM-kilpailuissa 2015 hän sijoittui 200 metrin selkäuinnissa kahdeksanneksi ja 100 metrin selkäuinnissa 15:nneksi. Hän saavutti saman vuoden Netanyan lyhyen radan EM-kilpailuissa pronssia 100 metrin selkäuinnissa ajalla 57,42 ja 200 metrin selkäuinnissa ajalla 2.03,53.
Henkilökohtaisia ennätyksiä > 50 metrin rata

| Matka | Aika | Paikka | Päivä |
| --- | --- | --- | --- |
| 50 metrin selkäuinti | 28,61 | Brønshøj | 29. maaliskuuta 2014 |
| 100 metrin selkäuinti | 1.00,25 | Kazan | 3. elokuuta 2015 |
| 200 metrin selkäuinti | 2.09,04 | Kazan | 7. elokuuta 2015 |
| 200 metrin sekauinti | 2.14,87 | Laugardalslaug | 12. huhtikuuta 2012 |
Henkilökohtaisia ennätyksiä > 25 metrin rata

| Matka | Aika | Paikka | Päivä |
| --- | --- | --- | --- |
| 100 metrin vapaauinti | 54,89 | Hafnarfjörður | 24. marraskuuta 2013 |
| 50 metrin selkäuinti | 27,45 | Hafnarfjörður | 15. marraskuuta 2014 |
| 100 metrin selkäuinti | 57,42 | Netanya | 3. joulukuuta 2015 |
| 200 metrin selkäuinti | 2.03,53 | Netanya | 4. helmikuuta 2015 |
Aiheesta muualla

Kuvia tai muita tiedostoja aiheesta Eygló Gústafsdóttir Wikimedia Commonsissa
Four Seasons Hotel Miami

| Four Seasons Hotel Miami |
| --- | --- |
 Four Seasons Hotel Miami
Tiedot
Sijainti:  Miami, Florida, Yhdysvallat
Koordinaatit:  25°45′32″N, 080°11′31″W
Rakennettu:  2000–2003
Avajaiset:  2003
Käyttötarkoitus:  Hotelli
Tila:  valmis
Yritykset
Arkkitehti:  Gary Edward Handel & Associates -yhtiö
Tekniset tiedot
Kerroksia:  64
Korkeus
Antenni:  243,8 m
Kattokorkeus:  240,4 m
Ylin kerros:  238 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Four Seasons Hotel Miami on hotellikäytössä oleva pilvenpiirtäjä, joka sijaitsee Miamin kaupungissa Floridan osavaltiossa Yhdysvalloissa. Rakennus tunnetaan myös nimellä Four Seasons Tower. Four Seasons Hotel Miami on Miamin kaupungin ja Floridan osavaltion toiseksi korkein rakennus Panorama Towerin jälkeen: sen korkeus on 240 metriä. Rakennuksen rakentaminen aloitettiin vuonna 2000, ja se valmistui vuonna 2003. Rakennuksen kustannukset olivat noin 280 miljoonaa USA:n dollaria. Suunnittelijana toimi Gary Edward Handel & Associates -yhtiö.
Aiheesta muualla

Kuvia tai muita tiedostoja aiheesta Four Seasons Hotel Miami Wikimedia Commonsissa
Forbes 400

Forbes 400 on Forbesin julkaisema luettelo 400 rikkaimmasta yhdysvaltalaisesta, joka julkaistiin ensimmäisen kerran vuonna 1982. Luettelo on vanhin ja parhaiten tunnettu Forbesin varakkuusluetteloista. Se julkaistaan vuosittain syyskuussa. Vuonna 2008 luetteloon päässeiden henkilöiden yhteisvarallisuus oli 1,57 biljoonaa Yhdysvaltain dollaria.
Aiheesta muualla

Forbes- The 400 Richest Americans (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Forbes 400
Käännös suomeksi
Fatehabadin piirikunta

Fatehabadin piirikunta (hindiksi फ़तेहाबाद जिला, Fatehābāda jilā, pandžabiksi ਫ਼ਤੇਹਾਬਾਦ ਜ਼ਿਲਾ, Fatehābāda zilā) on yksi Intian Haryanan osavaltion 21 piirikunnasta. Piirikunta rajautuu pohjoisesta Punjabiin, lännestä Jindin piirikuntaan, etelästä Hisarin piirikuntaan ja idästä Sirsan piirikuntaan.
Piirikunnassa oli vuoden 2011 väestönlaskennassa 942 011 asukasta.
Four Sticks

| ”Four Sticks” Led Zeppelin |
| --- | --- | --- |

Singlen tiedot
 Albumilta: Led Zeppelin IV
 A-puoli: ”Rock and Roll”
 Julkaistu: 21. helmikuuta 1972
 Formaatti: 7" single
 Tekijä(t): Jimmy Page, Robert Plant
 Tuottaja(t): Jimmy Page
 Tyylilaji: hard rock
 Kesto: 04.44
 Levy-yhtiö: Atlantic Records
Led Zeppelinin muut singlet
| ”Black Dog” 1971 | ”Rock and Roll” 1972 | ”Over the Hills and Far Away” 1973 |
Four Sticks  on rockyhtye Led Zeppelinin kappale vuoden 1971 albumilta Led Zeppelin IV. Se on albumin kuudes raita ja se julkaistiin myös singlen ”Rock and Roll” B-puolena.
Kuvaus

Kappaleen nimi juontuu siitä, että kappaleessa soitetaan rumpuja neljällä kapulalla. Kappale alkaa kitarariffillä. Kertosäkeessä soitetaan akustista kitaraa.
FiMUG

fiMUG ry. on Suomen Mac-käyttäjien yhdistys. Yhdistys aloitti toimintansa vuonna 1990 HyperCard-käyttäjien yhdistyksenä Hyper ry:nä. Yhdistyksen nimen ja toiminnan laajentuessa Mac-käyttäjäyhdistykseksi vuonna 1993 myös jäsenlehden nimi muutettiin Hyper-Uutisista Kotaporaksi.
Yhdistys on ottanut kantaa muun muassa HST-korttien käyttöön ja tekijänoikeuslain muutoksiin. Tekijänoikeuslain muutokseen liittyvä lehdistötiedote ja eduskuntaan jaettu aineisto julkaistiin Suomen Unix-käyttäjäin yhdistyksen FUUG ry:n ja Linux-käyttäjien yhdistyksen FLUG ry:n kanssa. Yhdistys on osallistunut Kansallinen Tieto­turva­päivä -hankkeeseen vuodesta 2006 lähtien.
Jäsenilleen ja muille Mac-käyttäjille yhdistys järjestää tapaamisia ja kursseja.
AppleGardenin sähköiset keskustelu- ja tiedostoalueet ovat toimineet vuodesta 1993 lähtien. Vuonna 2004 perustettu Hopeinen Omena -keskustelufoorumi siirtyi fiMUG ry:lle toukokuussa 2008. Omenamehu.org:n kanssa yhdistys on tehnyt yhteistyötä sen perustamisesta 2005 lähtien.
Syksyllä 1999 otettiin käyttöön Virtuaalikorppu, joka tarjosi Internetin kautta toimivan levykkeen tavoin käytettävän verkkolevyn. Palvelu oli hyödyllinen erityisesti uusien iMac-tietokoneiden käyttäjille, koska uusissa koneissa ei ollut enää levykeasemia. Vuonna 2004 Virtuaalikorpun korvasi fiDisk, joka toimii Mac OS X Server -käyttöjärjestelmällä.
Hopeinen Omena

fiMUG ry on omistanut vuodesta 2008 alkaen Hopeinen Omena -foorumin. Hopeinen Omena on suomalaisten Apple-käyttäjien keskustelufoorumi. Foorumi on perustettu helmikuussa 2004. Foorumille on rekisteröitynyt yli 60 000 käyttäjää, ja viestejä on kirjoitettu yli 1,5 miljoonaa huhtikuuhun 2013 mennessä.
Aiheesta muualla

Yhdistyksen kotisivut
Hopeinen Omena
Omenamehu.org
Kansallinen Tietoturvapäivä, Tietoturvaopas
Four Letter Word

| ”Four Letter Word” Beady Eye |
| --- | --- | --- |

Singlen tiedot
 Albumilta: Different Gear, Still Speeding
 B-puoli: ”"World Outside My Room"”
 Äänitetty : 2010
 Julkaistu: 17. tammikuuta 2011
 Formaatti: digitaalinen lataus, 7" vinyyli
 Tuottaja(t): Steve Lillywhite
 Tyylilaji: rock
 Kesto: 04.16
 Levy-yhtiö: Beady Eye Records
Beady Eyen muut singlet
| ”Bring the Light” 2010 | ”Four Letter Word” 2011 | ”The Roller” 2011 |
"Four Letter Word" on englantilaisen rock-yhtyeen Beady Eyen promosingle. Kappale avaa yhtyeen esikoisalbumin Different Gear, Still Speeding ja on sen toinen julkaistu single. 7" vinyylin b-puolena on "World Outside My Room", joka löytyy ainoastaan yhtyeen esikoisalbumin Japanin julkaisusta. Single julkaistiin 17. tammikuuta 2011.
Kappalelista

Kaikki kappaleet säv. ja san. Liam Gallagher, Gem Archer, Andy Bell.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Four Letter Word | 4.16 |  |  |  |  |  |  |  |
| 2. | World Outside My Room | 4.25 |  |  |  |  |  |  |  |
Forbes 30 Under 30

Forbes 30 Under 30 on yhdysvaltalaisen Forbes-talouslehden vuosittain kokoama ja julkaisema sarja listoja alle 30-vuotiaista vaikuttajista eri aloilla. Jokaiselle listalle valitaan 30 henkilöä, joita pidetään merkittävimpinä suunnannäyttäjinä listan määrittämällä alalla. Eri alojen asiantuntijoista koostuvat paneelit sekä lehden lukijat valitsevat ehdokkaat listoille, mutta Forbesin työntekijät kokoavat lopulliset listat. Ensimmäistä kertaa listasarja julkaistiin vuonna 2011.
Aiheesta muualla

Virallinen sivu
Forbes

| Forbes |
| --- | --- |

 Forbesin talo New Yorkin Fifth Avenuella.
Lehtityyppi:  talouslehti
Julkaisija:  Forbes Media
ISSN:  ISSN 0015-6914
Perustettu:  15. syyskuuta 1917
Päätoimittaja:  Randall Lane
Kotikunta:  Jersey City, New Jersey
Kotimaa:  Yhdysvallat
Kieli:  englanti, venäjä, georgia, puola, korea, portugali, japani, kiina, viro ja arabia
Aiheesta muualla
OCLC
Forbes on yhdysvaltalainen talouslehti ja mediatalo, jonka B. C. Forbes perusti 15. syyskuuta 1917. Nykyään lehden päätoimittaja on Randall Lane, mutta vastaavana päätoimittajana ja lehden omistavan Forbes Media -yhtiön hallituksen puheenjohtajana toimii Steve Forbes. Forbes Median toimitusjohtaja on Mike Perlis. Forbes Median pääkonttori on New Yorkin naapurissa Jersey Cityssä.
Lehti tunnetaan jokavuotisista rankinglistoistaan, joissa luetellaan muun muassa maailman ja Yhdysvaltain suurimmat yritykset, varakkaimmat ihmiset (miljardöörit), sekä suurituloisimmat urheilijat ja muut julkisuuden hahmot. Lehden päätoimitus on toiminut pitkään New Yorkissa Viidennellä avenuella. Muissa maissa Forbesia on julkaistu lisenssillä lukuisina paikallisina toimitteina, Euroopassa muun muassa Bulgariassa, Kroatiassa, Latviassa, Puolassa, Romaniassa, Slovakiassa, Tšekissä, Ukrainassa ja Virossa.
Aiheesta muualla

Kuvia tai muita tiedostoja aiheesta Forbes Wikimedia Commonsissa
Forbes-lehden verkkosivusto (englanniksi)
Farah (joki)

| Farah |
| --- | --- |
 Helmandjoen valuma-alue. Kartalla myös Farah.
Maanosa:  Aasia
Maat:   Afganistan
Kunnat:  Farahin maakunta
Vesistöalue ja valuma-alueen tietoja
Pinta-ala:  28 015 km²
Joen uoman kohteita
Alkulähde:  Ghur
Laskupaikka:  Hamun
Mittaustietoja
Pituus:  712 km
Muuta
Muualla:  Wikimedia Commons
Farah on joki Afganistanin lounaisosassa. Joki kulkee 712 kilometrin matkan Ghurin vuorilta Hamunjärvelle länteen. Nimensä joki on saanut Farahin kaupungin mukaan joen varrella.
Nimi

Farahjoen nykyinen nimi on johdettu Farahin kaupungin nimestä. Kaupunki sijaitsee joen varrella. Farahin nimi juontuu puolestaan historiallisista nimistä Fradatha tai  Pliniuksen käyttämästä nimestä Ophradeus. Joen nimi persiaksi on Farahrud ja arabiaksi Nahr Farah.
Maantiede

Farah alkaa Ghurin vuorilta noin 3 300 metrin korkeudelta, josta se virtaa 712 kilometrin matkan länteen laskien lopulta Hamun-järvelle Sistanissa 475 metrin korkeudella. Farahiin laskee kaksi suurempaa sivujokea, jotka ovat Ghur ja Malmand. Yhtymäkohdalta Farahin kaupunkiin saakka maisemat muuttuvat leveiksi laaksoiksi ja Farahin kaupungin jälkeen lopulta tasangoksi (dašt). Yläjuoksullaan aina Ghurjoen yhtymäkohtaan saakka joki kulkee kapeiden laaksojen ja jyrkkäseinäisten rotkojen kautta. Joen valuma-alueen pinta-ala on 28 015 km².
Joen virtauksen voimakkuus vaihtelee voimakkaasti vuodenaikojen ja vuoden mukaan. Joen virtaus on keskimäärin korkeimmillaan maaliskuun ja huhtikuun välisenä aikana, jolloin virtauksen voimakkuus on noin 100 m²/s. Huomattavimmat vaikutustekijät ovat helmi-maaliskuussa sulava lumi ja maalis-huhtikuussa sateet. Hitaimmillaan virtaus on syyskuun ja lokakuun aikana. Ajoittain joen varrella tapahtuu tuhoisia tulvia. Toisaalta joki ei virtaa ajoittain lainkaan.
Joen virtauksen epäsäännöllisyys on hankaloittanut veden käyttöä maatalouden tarpeisiin. Joen patoamista asian ratkaisemiseksi on kaavailtu, mutta Afganistanin sisäisten levottomuuksien takia hankkeeseen ei olla ryhdytty.
Fatmata Fofanah

| Mitalit> Maa:   Guinea.Naisten yleisurheilu.Afrikan kisat  | Mitalit> Maa:   Guinea.Naisten yleisurheilu.Afrikan kisat  | Mitalit> Maa:   Guinea.Naisten yleisurheilu.Afrikan kisat  | Maa:   Guinea> Naisten yleisurheilu. |
| --- | --- | --- | --- |
|  Pronssia | Alger 2007 | 100 m aidat |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Addis Abeba 2008 | 100 m aidat |  |
Fatmata Fofanah (s. 10. kesäkuuta 1985 Freetown, Sierra Leone) on bahrainilainen yleisurheilija, joka kilpailee pika-aitajuoksussa.
Fofanah saavutti pronssia 100 metrin aitajuoksusta Guineaa edustaen Afrikan kisoista 2007 ajallaan 13,76 sekuntia. Hän sai seuraavana vuonna kultaa samalta matkalta Afrikan-mestaruuskilpailuista. Fofanah osallistui kesällä 2008 myös Pekingin olympialaisiin, joissa hän keskeytti ensimmäisellä kierroksella.
Sierra Leonessa syntyneen Fofanahin perhe muutti Yhdysvaltoihin hänen ollessaan viisivuotias. Vuonna 2006 hän sai Yhdysvaltain kansalaisuuden lisäksi Guinean kansalaisuuden ja siirtyi edustamaan Guineaa. Nykyään hän edustaa Bahrainia.
Myös Fatmatan veli Nabie on olympiatason yleisurheilija.
Henkilökohtaiset ennätykset

Lähde: IAAF
100 m aidat: 12,96 s (2007)
60 m aidat (sisäradat): 8,04 (2008)
Etelä-Karjalan sosiaali- ja terveyspiiri

Etelä-Karjalan sosiaali- ja terveyspiiri eli virallisesti Etelä-Karjalan sosiaali- ja terveydenhuollon kuntayhtymä (lyhennys Eksote) oli yhdeksän eteläkarjalaisen kunnan yhteisesti omistama kuntayhtymä, joka vastasi julkisten sosiaali- ja terveydenhuollon palvelujen järjestämisestä jäsenkuntiensa alueella. Kuntayhtymän alueella asui noin 129 000 ihmistä.
Kuntayhtymän toiminta päättyi sote-uudistukseen liittyen 31. joulukuuta 2022. Nykyisin alueen sosiaali-, terveys- ja pelastustoimen palvelut tuottaa Etelä-Karjalan hyvinvointialue.
Kuntayhtymän kotipaikka oli Lappeenranta.  Vuoden 2019 lopussa kuntayhtymän palveluksessa oli yhteensä 5 179 henkilöä, joista määräaikaisia oli 1 074 henkilöä. Vakituisten työntekijöiden osuus oli 79 prosenttia. Eksotessa tehtiin vuonna 2019 yhteensä 4 917 henkilötyövuotta. Eksoten toimintakulut olivat 524 miljoonaa euroa ja tilikauden alijäämä 1,2 miljoonaa euroa (2019).
Jäsenkunnat

| --- | --- |
 Imatra  Lappeenranta  Lemi  Luumäki  Parikkala:  Rautjärvi  Ruokolahti  Savitaipale  Taipalsaari
Hallinto

Eksotessa ylintä päätösvaltaa käytti valtuusto, joka vastasi Eksoten strategisesta johtamisesta. Jäsenkuntien kunnanvaltuustot valitsivat jäsenet myös Eksoten valtuustoon toimikautensa ajaksi.
Eksoten valtuusto valitsi toimitusjohtajan, joka vastasi sen operatiivisesta johtamisesta. Eksoten toimitusjohtaja oli Timo Saksela.
Sairaalat

| Sairaala | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Etelä-Karjalan keskussairaala | Lappeenranta | Valto Käkelän katu 1, 53130 Lappeenranta | 61.06503°N, 28.20993°E |  | Etelä-Karjalan keskussairaala (Arkistoitu – Internet Archive),  Päi­vys­tys (Arkistoitu – Internet Archive), Sairaala-alueen kartta (Arkistoitu – Internet Archive) |
| Honkaharjun sairaala | Imatra | Honkaharju 4, 55800 Imatra | 61.22146°N, 28.82100°E |  | Honkaharjun sairaala (Arkistoitu – Internet Archive) |
Terveysasemat

Kussakin Etelä-Karjalan sosiaali- ja terveyspiirin jäsenkunnassa oli yksi tai useampi terveysasema. Usean terveysaseman yhteydessä toimi vuodeosasto, jossa tutkitaan, hoidetaan ja kuntoutetaan lyhytaikaishoidossa seurantaa tai toipumista vaativia potilaita.
| Terveysaseman nimi | Kunta | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- | --- |
| Honkaharjun terveysasema | Imatra | Honkaharju 4, 55800 Imatra | 61.22151°N, 28.82187°E |  | Honkaharjun terveysasema[vanhentunut linkki] |
| Armilan terveysasema | Lappeenranta | Armilankatu 44, 53100 Lappeenranta | 61.05985°N, 28.21154°E |  | Armilan terveysasema[vanhentunut linkki] |
| Joutsenon hyvinvointiasema | Lappeenranta | Välskärintie 2, 54100 Joutseno | 61.11530°N, 28.50471°E |  | Joutsenon hyvinvointiasema[vanhentunut linkki] |
| Lauritsalan hyvinvointiasema | Lappeenranta | Karjalantie 2, 53300 Lappeenranta | 61.06891°N, 28.25433°E |  | Lauritsalan hyvinvointiasema[vanhentunut linkki] |
| Sammonlahden hyvinvointiasema | Lappeenranta | Torpanpellonkatu 2, 53850 Lappeenranta | 61.05017°N, 28.11176°E |  | Sammonlahden hyvinvointiasema[vanhentunut linkki] |
| Lemin hyvinvointiasema | Lemi | Toukkalantie 3, 54710 Lemi | 61.06287°N, 27.80310°E |  | Lemin hyvinvointiasema[vanhentunut linkki] |
| Luumäen hyvinvointiasema | Luumäki | Marttilantie 28, 54500 Taavetti | 60.92051°N, 27.56844°E |  | Luumäen hyvinvointiasema[vanhentunut linkki] |
| Parikkalan hyvinvointikeskus | Parikkala | Lehmuskuja 3, 59100 Parikkala | 61.55938°N, 29.49819°E |  | Parikkalan hyvinvointikeskus[vanhentunut linkki] |
| Rautjärven hyvinvointiasema | Rautjärvi | Viipurinkatu 6, 56800 Simpele | 61.43181°N, 29.36803°E |  | Rautjärven hyvinvointiasema[vanhentunut linkki] |
| Ruokolahden hyvinvointiasema | Ruokolahti | Nällisuontie 7, 56100 Ruokolahti | 61.29372°N, 28.81987°E |  | Ruokolahden hyvinvointiasema[vanhentunut linkki] |
| Savitaipaleen hyvinvointiasema | Savitaipale | Maitolantie 7, 54800 Savitaipale | 61.19993°N, 27.67685°E |  | Savitaipaleen hyvinvointiasema[vanhentunut linkki] |
| Taipalsaaren hyvinvointiasema | Taipalsaari | Muukkolantie 4, 54920 Taipalsaari | 61.16171°N, 28.05870°E |  | Taipalsaaren hyvinvointiasema[vanhentunut linkki] |
Aiheesta muualla

Eksoten verkkosivut
Sairaanhoitopiirien yhteystiedot (Arkistoitu – Internet Archive) (kuntaliitto.fi)
Flodström

Flodström on sukunimi, joka on muun muassa seuraavilla henkilöillä:
Isidor Flodström (1856–1939), ruotsalainen tilastotieteilijä
Pasi Flodström (s. 1995), suomalainen laulaja, kanttori ja vuoden 2023 tangokuningas
| --- | --- |
: Tällä täsmennyssivulla luetellaan henkilöitä, joilla on sama sukunimi.
FC Swarovski Tirol

| FC Swarovski Tirol |
| --- | --- |

Koko nimi:  Fußballclub Swarovski Tirol
Perustettu:  1986
Infobox OKNimi-testi OK: 
FC Swarovski Tirol oli itävaltalainen jalkapalloseura Innsbruckista. Seura toimi vuosina 1986–1992.
Historia

Swarovski Tirol perustettiin vuonna 1986, jolloin FC Wacker Innsbruckin nimi vaihdettiin FC Swarovski Tiroliksi. Kauden 1986–1987 UEFA-Cupissa Tirol selviytyi välieriin saakka, joissa IFK Göteborg voitti sen. Vuonna 1987 seuran päävalmentajaksi siirtyi Ernst Happel, jonka alaisuudessa Tirol voitti kaksi Itävallan mestaruutta sekä yhden Itävallan cupin. Vuonna 1992 seurasta syntyi uusi FC Tirol Innsbruck.
Francis Chan

Francis Chan (25. heinäkuuta 1913 Singapore – 20. joulukuuta 1967) oli malesialainen roomalaiskatolinen piispa. Hänet vihittiin papiksi 4. joulukuuta 1939 ja nimitettiin Penangin hiippakunnan johtoon 25. helmikuuta 1955. Piispaksi konsekroinnin suoritti 28. elokuuta Martin Lucas, jota avustivat Victor Bazin ja Louis-August Chorin. Chan osallistui Vatikaanin toiseen kirkolliskokoukseen ja kuoli 54-vuotiaana virassa.
Farafra

| Farafra |
| --- | --- |
 Palmuja Farafran kaupungilla
 Farafra
 Koordinaatit: 27°3′N, 27°58′E 
Valtio:  Egypti
Kuvernoraatti:  Al-Wadi al-Gadid
Infobox OKVirheellinen NIMI-arvo: 
Farafra on keidas ja kaupunki Egyptin puolella Libyan aavikoa.
Maantiede

Farafra sijaitsee Egyptin Libyan aavikolla. Noin 160 kilometriä Farafrasta koilliseen tai pohjoiseen sijaitsee Baharijjan keidas ja Dakhla sijaitsee noin 170 kilometriä lounaaseen. Farafra on myös suunnilleen puolivälissä matkalla Libyan vastaiselta rajalta Niilille. Farafra on myös keitaalla sijaitsevan pikkukaupungin nimi. Paikka sijaitsee tasangolla noin 70–90 metrin korkeudella merenpinnasta. Osaa alueesta peittävät hiekkadyynit. Laaksoa reunustaa ylänköalue noin 300 metrin korkeudella merenpinnasta.
Historia

Farafra ja Libyan aavikon muut keitaat ovat olleet merkityksellisiä pieninä viljelyalueina, mutta myös Saharan kauppareittien hallinnan kannalta. Farafra tunnettiin muinaisen Egyptin aikana härkien maana. Kreikkalaiset ja roomalaiset tunsivat sen nimellä Trinytheos. Al-Bakri mainitsee seudulla olleen tärkeitä kaivoksia ja sen asukkaiden olleen kopteja. Seutu kärsi sittemmin huomattavasti beduiinien hyökkäyksistä. 1860-luvulla alueen valtasivat Libyan puolella vaikuttaneet senusit. Alueen nykyiset asukkaat ovat pääosin muslimeja.
Aiheesta muualla

Kuvia tai muita tiedostoja aiheesta Farafra Wikimedia Commonsissa
Kalkkikivimuodostelma.
Ain Bisain lähde.